ፈደራል ናይ ይግባይ ኣብያተ-ፍርዲ ሳንፍራንቸስኮ፣ ካሊፎርኒያን ሪችሞንድ ናይ ቪርጂንያን እዚ ሓድሽ ውሳነ ላዕለዋይ ቤትፍርዲ ሕጋዊ ድዩ ሕጋዊ ኣይኮነን ዝብል ክትዕ ኣብዚ ሰሙን'ዚ ክሰምዑ'ዮም። እቲ ላዕለዋይ ቤትፍርዲ እዘን ኣብያተ-ፍርዲ "ቅኑዕ ፍርዲ" ክህባ ትጽቢት ከምዝገብረለን ሓቢሩ'ሎ። መወዳእታ ናይቲ ጉዳይ ድማ ኣብቲ ላዕለዋይ ቤት ፍርድ'ዩ ክኸውን። እቲ ሓድሽ ውሳነ፡ ላዕለዋይ ኣካል ቤት ፍርዲ ኣሜሪካ ኣቢሉ ኣቢሉ ነቲ ምምሕዳር (መንግስቲ) ዘሕጉስ ውሳነ ከምዝህብ ናይ ሕጊ ምሁራት ይእምቱ። "ከም ርድኢቶም (ርድኢት ዳያኑ)፡ ካብ ዝገመትናዮ ወጻኢ፡ እዚ ውሳነ'ዚ፡ እቲ መንግስቲ ኣብ ብልጫ ተመርዂሱ ከምዝዕወት'ዩ ዘርእየካ" ኢሉ ኣብ ቤት ትምህርቲ ሕጊ ሃስቲንግ ካሊፎርኒያ ዩኒቨርሲቲ ፕሮፌሰር ሕጊ ዝኾነ ዴቪድ ለቪን። እቲ መልሰ-ግብሪ'ኸ እንታይ'ዩ?
